

**Ақтоғай ауданының Құрмет грамотасымен наградтау Ережесін бекіту туралы**

Павлодар облысы Ақтоғай аудандық мәслихатының 2024 жылғы 19 желтоқсандағы № 166/27 шешімі. Павлодар облысының Әділет департаментінде 2024 жылғы 20 желтоқсанда № 7626-14 болып тіркелді

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабы 1-тармағының 12-3) тармақшасына сәйкес, Ақтоғай аудандық мәслихаты ШЕШІМ ҚАБЫЛДАДЫ:

      1. Қоса беріліп отырған Ақтоғай ауданының Құрмет грамотасымен наградтау туралы Ережесі бекітілсін.

      2. Осы шешімнің орындалуын бақылау Ақтоғай аудандық мәслихатының заңнамалық және әлеуметтік сала және заңдылық жөніндегі тұрақты комиссиясына жүктелсін.

      3. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ақтоғай аудандық мәслихатының төрағасы* | *Ж. Ташенев* |

|  |  |
| --- | --- |
|  | Павлодар облысы Ақтоғай аудандық мәслихатының 2024 жылғы 19 желтоқсандағы № 166/27 шешіміне қосымша |

**Ақтоғай ауданының Құрмет грамотасымен наградтау туралы Ереже**

**1-тарау. Жалпы ережелер**

      1. Осы Ереже Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңына сәйкес әзірленген және Ақтоғай ауданның Құрмет грамотасымен наградтауға ұсыну және оны тапсыру тәртібін анықтайды.

      2. Ақтоғай ауданының Құрмет грамотасымен Ақтоғай ауданының алдында сіңірген еңбегін тану белгісінде, экономика, әлеуметтік саланың, ғылым, мәдениет, білім берудің дамуына, ұлтаралық келісім мен өзара түсінушілікті, әскери, сондай-ақ өзге де мемлекеттік қызметтің және аймақтағы қоғамдық қызметтің нығаюына қосқан жеке үлесі және айтарлықтай жетістіктерге жеткені үшін азаматтар, еңбек ұжымдары және ұйымдар наградталады.

      3. Ақтоғай аудандық мәслихатына Құрмет грамотасымен наградтауға ұсынымды аудандық мәслихатының депутаттары, Ақтоғай ауданының әкімі, аудандық бюджеттен қаржыландырылатын атқарушы органдардың, Ақтоғай ауданының аумағында қызмет жасайтын мемлекеттік орталық органдардың аумақтық бөлімшелерінің басшылары, ауданның ауыл округтері әкімдері, Ақтоғай ауданының қоғамдық және діни бірлестіктерінің алқалық органдары енгізеді.

      4. Белгіленген үлгідегі наградтау парағында наградталушының жеке басын, саладағы және берілген ұжымдағы жұмысының жалпы еңбек өтілін, оның нақты сіңірген еңбектерін сипаттайтын мәліметтер, жұмысының сапасы мен тиімділігі туралы деректер мазмұндалады.

      Наградтау парағына кәсіпорынның, ұйымның, мекеменің, мемлекеттік органның басшысы қол қояды.

**2-тарау. Ақтоғай ауданының Құрмет грамотасының сипаттамасы**

      5. Ақтоғай ауданының Құрмет грамотасының формасы:

      қазақ тілінде: Ақтоғай ауданының Құрмет грамотасы;

      орыс тілінде: Почетная грамота Актогайского района.

      Құрмет грамотасы қосымша жапсырмасы бар, сыртқы жағында Қазақстан Республикасының елтаңбасы бейнеленген және қазақ тілінде "ҚҰРМЕТ ГРАМОТАСЫ" және орыс тілінде "ПОЧЕТНАЯ ГРАМОТА" жазулары бар көгілдір түсті папкадан тұрады.

      Қосымша жапсырма баспаханалық тәсілмен жойылған түрінде қалың жылтыратылған қағаздан дайындалады. Қосымша жапсырманың сыртқы жағының жоғарғы бөлігінде Қазақстан Республикасының елтаңбасы мен қазақ тілінде "Ақтоғай ауданы" және төменгі бөлігінде орыс тілінде "Актогайский район" жазулары бейнеленген.

      Қосымша жапсырманың ішкі жағының оң және сол жақтарында Қазақстан Республикасының елтаңбасы бейнеленген және сол жағында қазақ тілінде "ҚҰРМЕТ ГРАМОТАСЫ" және оң жағында орыс тілінде "ПОЧЕТНАЯ ГРАМОТА" жазулары бар.

      Қосымша жапсырманың сол жағынан қазақ тілінде марапатталушының тегін, атын, әкесінің атын және сіңірген еңбегін атап көрсету үшін орын белгіленген.

      Қосымша жапсырманың оң жағынан орыс тілінде марапатталушының тегін, атын, әкесінің атын және сіңірген еңбегін атап көрсету үшін орын белгіленген.

**3-тарау. Ақтоғай ауданының Құрмет грамотасын тапсыру тәртібі**

      6. Ақтоғай ауданының Құрмет грамотасымен наградтау Ережесін бекіту туралы шешім Ақтоғай аудандық мәслихатының сессиясында қабылданады.

      Құрмет грамотасына аудандық мәслихаттың төрағасы және Ақтоғай ауданының әкімі қол қояды.

      Құрмет грамотасын тапсыру алдында наградтау туралы шешім жарияланады.

      7. Құрмет грамотасын тапсыру салтанатты түрде марапатталушыға жеке табыс етіледі. Құрмет грамотасын аудан әкімі және (немесе) аудандық мәслихат төрағасы немесе олардың тапсырмасы бойынша тұлғаға табыс етіледі.

      8. Ақтоғай ауданының Құрмет грамотасымен наградтау бойынша алдын ала қарастыру және ұсыныстарды дайындау үшін келіп түскен құжаттар Ақтоғай аудандық мәслихатының жанында құрылған заңнамалық сұрақтары және әлеуметтік сала және заңдылық жөніндегі тұрақты комиссиясына жолданады.

      9. Наградтау бойынша материалдар Ақтоғай аудандық мәслихатында сақталады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК